b'\n_START_ARTICLE_\nRudolfova vojarna\n_START_PARAGRAPH_\nPje\xc5\xa1a\xc4\x8dka vojarna "Kraljevi\xc4\x87a Rudolfa" ili poznatije kao Rudolfova vojarna, naziv je za povijesni kompleks zgrada u zapadnom dijelu Zagreba (\xc4\x8crnomerec). Prema izvornom projektu na toj je lokaciji bilo izgra\xc4\x91eno 13 zgrada razli\xc4\x8dite namjene prema nacrtima dvaju be\xc4\x8dkih arhitekata. Rudolfova vojarna za\xc5\xa1ti\xc4\x87ena je kao spomenik kulture. Od nje su nakon ru\xc5\xa1enja dijela kompleksa krajem 1970-ih godina ostale tek \xc4\x8detiri zgrade. U njima su danas smje\xc5\xa1tene Ministarstvo za\xc5\xa1tite okoli\xc5\xa1a, prostornog ure\xc4\x91enja i graditeljstva, gradske slu\xc5\xbebe, te Institut za hrvatski jezik i jezikoslovlje._NEWLINE_Gradnja Rudolfove vojarne zapo\xc4\x8dela je 1888. godine._NEWLINE_Prostor (park) koji se nalazi na mjestu vojarni (iza dana\xc5\xa1njih preostalih zgrada) zove se Trg dr. Franje Tu\xc4\x91mana.'